Diari Oficial de la Generalitat Valenciana


Sumari del DOGV 6112, del 29-09-2009 (2009/10284)

ORDE de 28 de juliol de 2009, de la Conselleria d'Educació, per la qual s'acorda l'extinció de l'autorització per cessament d'activitats docents del centre docent privat San Roque-Secundària, d'Alcoi.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10172


Data del document
:   28-07-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'ensenyament

ORDE de 28 de juliol de 2009, de la Conselleria d'Educació, per la qual s'acorda l'extinció de l'autorització per cessament d'activitats docents del centre docent privat San Roque-Secundària, d'Alcoi. [2009/10204]  
L'expedient ha sigut iniciat a instància del representant de la titularitat del Centre Privat San Roque-Secundària, codi 69654417, d'Alcoi, que sol·licita l'extinció de l'autorització per cessament d'activitat per la seua integració en el Centre d'Educació Infantil, Primària i Secundària San Roque-Primària, codi 64986942, d'Alcoi.  
El centre va obtindre la renovació del concert educatiu per l'Orde de 26 de juliol de 2005 (DOGV d'11 d'agost) per a 12 unitats d'Educació Secundària.  
El centre deixarà d'impartir les ensenyances objecte d'esta orde al finalitzar el curs 2008/2009, que passen a impartir-se igualment en règim de concerts en el Centre d'Educació Infantil, Primària i Secundària San Roque-Primària, codi 11855311, d'Alcoi, en compliment a l'article 16.2 del Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyances de règim general no universitàries.  
En la renovació general de concerts per al període 2009/2010 al 2012/2013, el centre San Roque-Secundària, codi 70350972, d'Alcoi, va sol·licitar el concert educatiu per a les ensenyances autoritzades, expedient que es resoldrà d'acord amb els criteris de modificació d'ensenyances establits en la present orde i en l'Orde de 28 de juliol de 2009, de la Conselleria d'Educació, per la qual es concedix la modificació de l'autorització al centre docent privat, denominat San Roque-Primària, per integració en les seues instal·lacions del centre San Roque-Secundària, d'Alcoi.   
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyances de règim general no universitàries; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Vista la proposta del director general d'Ordenació i Centres Docents de data 28 de juliol de 2009 i de conformitat amb la mateixa proposta, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
L'extinció de l'autorització per cessament de l'activitat docent del centre docent privat que a continuació s'especifica a partir del curs 2009/2010 i la integració de les seues ensenyances en el Centre d'Educació Infantil, Primària i Secundària San Roque-Primària, codi 11699582, de la mateixa titularitat.  
Denominació genèrica del centre: centre privat d'Educació Secundària  
Denominació específica del centre: San Roque-Secundària  
Titular: Arquebisbat de València.  
Domicili: Passeig de l'Albereda, núm. 5 i 7  
Localitat: Alcoi (03831)  
Província: Alacant  
Codi: 94954974  
Composició del centre:  
12 unitats d'Educació Secundària Obligatòria, amb 360 llocs escolars.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes des de la data en què es dicta, no obstant això, els seus efectes acadèmics s'entenen referits a la finalització del curs escolar 2008/2009.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Comunitat Valenciana.  
València, 28 de juliol de 2009  
El conseller d'Educació,  
ALEJANDRO FONT DE MORA TURÓN